Verda manako

La verda manakoOrnitologia taksonomio. () estas birdospecio el la familio de pipredoj. Ĝi havas 2 subspeciojn troviĝantajn en norduesta Sudameriko.

Taksonomio
Laŭ AviListAviList v2025, konsultita la 5-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Cryptopipo Ohlson, JI; Fjeldså, J; Ericson, PGP, 2013
Cryptopipo holochlora (Sclater, PL, 1888) - verda manako
Cryptopipo holochlora holochlora (Sclater, PL, 1888)
Cryptopipo holochlora viridior (Chapman, FM, 1924)

Etimologio
La scienca genra nomo Cryptopipo estas kunmetaĵo de 2 antikvaj grekaj vortoj, κρυπτός (kruptos = "kaŝita") kaj πιπώ (pipo) kiu estas sinonimo de πίπρα (pipra = "eta birdo") per kiu estis konstruita la nomo de la familio pipredoj. Tiu nomo aludas kaj la plej diskretan aspekton kaj konduton de la tipa specio (la verda manako priskribita ĉi tie) kaj la fakton ke ĝiaj veraj rilatoj ĝis nun estis obskuraj pro la manko de molekulaj datumojBirds of the World, Green Manakin..

La specia epiteto holochlora venas el la antikva greka ὁλόχλωρος (holokloros) kaj signifas "tute verda" (ὅλος (kruptos = "kaŝita") kaj χλωρός (kloros = verda)), pro la plejparte verda plumaro de ambaŭ seksoj de tiu specio.

Aspekto
La verda manako estas 11 ĝis 13 cm longa kaj pezas 10,6 ĝis 18,3 g. Ambaŭ seksoj estas similaj. Plenkreskuloj de la nomiga subspecio havas brile herboverdajn kapon, suprajn partojn kaj centrajn vostoplumojn. Iliaj flugiloj kaj eksteraj vostoplumoj estas malhelverdaj aŭ brunetaj kun verdaj eksteraj randoj. Ilia gorĝo, brusto, flankoj kaj subvostaj kovriloj estas olivecverdaj kaj ilia mentono kaj centra ventro estas palflavecaj. Ili havas brunajn ĝis malhelbrunajn irisojn kun pala ringo ĉirkaŭ la okulo, nigran supran makzelon, malhelgrizan mandiblon, kaj tre variajn malhelgrizajn, rozgrizajn aŭ nigrecajn ĝis brunajn krurojn kaj piedojn. La subspecio C. h. viridior estas pli granda ol la nomiga, kun pli brilverdaj supraj partoj, pli kaj pli intense flavaj sur la subaj partoj, kaj malhelbruna ĝis nigra beko. Kirwan, G. M., J. del Hoyo, D. Snow, N. Collar, kaj A. J. Spencer (2022). Green Manakin (Cryptopipo holochlora), versio 1.2. En Birds of the World (S. M. Billerman, Editor). Cornell Lab of Ornithology, Ithaca, NY, USA.  Alirita la 14an de Oktobro, 2025 

Disvastiĝo kaj habitato
La verda manako troviĝas en la orienta deklivo de Andoj, en suduesta Kolombio, Ekvadoro kaj Peruo. Ĝi vivas en la densa subkreskaĵaro kaj la malalta meza etaĝo de humidaj arbaroj en ebenaĵoj kaj antaŭmontetoj.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko